OpenLLM-France/wikimedia huggingface dataset:
# Lone Grove

Lone Grove és una ciutat dels Estats Units a l'estat d'Oklahoma. Segons el cens del 2000 tenia 4.631 habitants.

## Demografia

Segons el cens del 2000, Lone Grove tenia 4.631 habitants, 1.673 habitatges, i 1.345 famílies. La densitat de població era de 63,7 habitants per km².
Dels 1.673 habitatges en un 43,8% hi vivien nens de menys de 18 anys, en un 65,2% hi vivien parelles casades, en un 11,6% dones solteres, i en un 19,6% no eren unitats familiars. En el 17% dels habitatges hi vivien persones soles el 6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,11.
Per edats la població es repartia de la següent manera: un 30,9% tenia menys de 18 anys, un 8,4% entre 18 i 24, un 30,2% entre 25 i 44, un 21,6% de 45 a 60 i un 8,9% 65 anys o més.
L'edat mediana era de 33 anys. Per cada 100 dones de 18 o més anys hi havia 93,6 homes.
La renda mediana per habitatge era de 31.846 $ i la renda mediana per família de 38.800 $. Els homes tenien una renda mediana de 30.365 $ mentre que les dones 17.598 $. La renda per capita de la població era de 13.125 $. Entorn del 14% de les famílies i el 15% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lone Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Lone Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Štěpita

La štěpita és un mineral de la classe dels fosfats. Rep el nom en honor de Josef Štěp (1863-1926), cap de les mines de l'estat a Jáchymov entre 1889 i 1924, qui va publicar el 1904 un estudi sobre l'aparició de minerals d'urani a la localitat txeca.

## Característiques

La štěpita és un arsenat de fórmula química U(AsO₃OH)₂·4H₂O. Va ser aprovada com a espècie vàlida per l'Associació Mineralògica Internacional l'any 2012, sent publicada per primera vegada el 2013. Cristal·litza en el sistema tetragonal. La seva duresa a l'escala de Mohs és 2.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del departament de mineralogia i petrologia del Museu Nacional de Praga, a la República Txeca, amb el número de catàleg: 7/2011.

## Formació i jaciments

Va ser descoberta al filó Geschieber de la mina Svornost, situada a la localitat de Jáchymov, al districte de Karlovy Vary (Regió de Karlovy Vary, República Txeca), on es troba usualment en forma de crostes de cristalls tabulars o en agregats radials. Aquesta mina txeca és l'únic lloc a tot el planeta on ha estat descrita aquesta espècie mineral.

## Referències

* ↑ «Štěpite» (en anglès). Mindat. [Consulta: 3 febrer 2022].
# Piyusti

Piyusti (Piyušti) va ser rei d'Hattusa (Hattuša), al regne d'Hatti, al final del segle xix aC o començament del segle xviii aC. És l'únic monarca pre-hitita del que en queda clarament especificat el nom i algunes dades biogràfiques.
Les notícies sobre Piyusti les coneixem pel document que s'ha anomenat "Text d'Anitta", el rei de Nesa (Kanish), que als inicis del seu regnat va continuar la política expansionista del seu pare Pithana. Piyusti, en coalició amb altres reis d'Anatòlia, entre ells segurament Huzziyas, suposadament rei de Zalpuwa, un territori de la mar Negra, s'hi va enfrontar amb la creença de què el venceria, ja que uns anys abans, Hatti i Zalpa havien vençut la ciutat de Nessa i s'havien emportat els seus déus. Però Anitta els va derrotar encara que no els va poder eliminar en un primer moment. Després Piyušti va lliurar una segona batalla amb Anitta a la ciutat de Šalampa, i va tornar a ser derrotat. Es va retirar i va fortificar Hattuša, que Anitta va assetjar; a la ciutat va començar la fam i quan ja es trobava prou debilitada, Anitta la va prendre una nit per assalt, la va maleir i la va destruir fins al fonaments. Huzziyas va ser capturat també i deportat.
La ciutat d'Hattusa era la capital no d'un regne hitita sinó dels hattis nadius. La llengua nativa, el hatili, es va seguir usant però la llengua de la classe dirigent era la llengua hitita. A Kanish apareix més tard un rei anomenat Zuzzu.

## Referències

* ↑ Bryce, Trevor. Kingdom of the Hittites. Oxford: Oxford University Press, 2005, p. 38-39. ISBN 9780199279081.
# Kernouës

Kernouës (en bretó Kernouez) és un municipi francès, situat a la regió de Bretanya, al departament de Finisterre. L'any 2006 tenia 684 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 531 | 536 | 624 | 611 | 621 | 587 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2008- | Jacques Mer | |
# Éamonn Ceannt

Éamonn Ceannt (nascut Edward Thomas Kent (21 de setembre, 1881 – 8 de maig, 1916) fou un nacionalista irlandès, un dels herois de l'Aixecament de Pasqua.
Ceannt Nasqué a Glenamaddy, Ballymore, Comtat de Galway, el gran de set germans. El seu pare era membre de la Royal Irish Constabulary. Quan es va retirar el 1892, es va traslladar amb la família a Dublín.
Allí fou on el jove Edward començà a interessar-se pel nacionalisme irlandès. Es va unir a la Lliga Gaèlica, adoptà la versió irlandesa del seu nom (Éamonn), i arribà a ser mestre de gaita uilleann, que va arribar a tocar davant el Papa Pius X, qui havia acompanyat a un grup d'antics capellans irlandesos exiliats durant molts anys. També treballà com a comptable per a l'ajuntament de Dublín.
Cap al 1913 es va fer membre de la Germandat Republicana Irlandesa, i més tard fou un dels membres fundadors dels Voluntaris Irlandesos. Donada la seva importància en la preparació de l'Aixecament de Pasqua de 1916, fou un dels primers membres del seu Comité Militar i un dels set signants de la Proclamació de Pasqua. Fou el comandant del 4t Batalló dels Voluntaris, i duran la revolta es va mantenir a South Dublin Union i la destil·leria Marrowbone Lane, amb un centenar d'homes a les seves ordres, entre els quals destacaven els seus lloctinents Cathal Brugha, i William T. Cosgrave. La seva unitat lluità intensament durant la setmana, però es va rendir quan ho va ordenar el seu oficial superior Patrick Pearse. La posició de Ceannt fou una de les que no fou derrotada en lluita, com la d'Éamonn de Valera a Boland's Mill.
Ceannt fou tancat a la presó de Kilmainham fins que fou executat per afusellament el 8 de maig de 1916, als 34 anys.

## Referències

* William Henry, Supreme Sacrifice: The Story of Eamonn Ceannt, Mercier Press, 2005
# Bostar (comandant a Sardenya)

Bostar fou un general cartaginès. Era el comandant de les forces de mercenaris a Sardenya. El 240 aC els mercenaris es van revoltar i Bostar i tots els soldats cartaginesos van ser massacrats pels rebels, segons diu Polibi. El general Hannó, enviat per controlar la situació, va patir el mateix destí.

## Referències

* ↑ 2.Bostar a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 501
# La Cage aux folles

«La Cage aux folles» té aquests significats:
* La Cage aux folles (obra de teatre), peça teatral de 1973 escrita per Jean Poiret
* La Cage aux folles (musical), musical teatral amb llibret de Harvey Fierstein i lletres i música de Jerry Herman
* La Cage aux folles (pel·lícula) (en català: Casa de boges), pel·lícula còmica francoitaliana de 1978, dirigida per Édouard Molinaro
* La Cage aux folles 2 (en català: Casa de boges 2), pel·lícula còmica francoitaliana de 1980, dirigida per Édouard Molinaro
* La Cage aux folles 3 (en català: Casa de boges 3), pel·lícula còmica francoitaliana de 1985, dirigida per Georges Lautner
(The Birdcage), pel·lícula estatunidenca de 1996, remake de la de 1978
# Louis Varney

Louis Varney (Nova Orleans, 30 de maig de 1844 - Cauterets, el 20 d'agost de 1908) fou un compositor francès especialitzat en el gènere de l'opereta.
Va compondre una quarantena d'operetes. De totes elles, només Les mousquetaires au couvent es manté en el repertori actual.
El seu pare Alphonse Varney (1811-1879), també fou compositor i director d'orquestra.

## Obra musical

* 1876. Il signor Pulcinella
* 1880. Les mousquetaires au couvent. Estrenada al Théâtre des Bouffes-Parisiens de París.
* 1881. La Reine des Halles
* 1882. Coquelicot. Estrenada al Théâtre des Bouffes-Parisiens de París.
* 1882. La Petite reinette
* 1882. Fanfan la Tulipe
* 1884. Babolin
* 1884. Joséphine
* 1885. Les petits Mousquetaires
* 1887. L'Amour mouillé
* 1887. Dix jours aux Pyrénées
* 1888. Divorcée
* 1888. La Japonaise
* 1889. Riquet à la houppe
* 1889. La Vénus d'Arles
* 1890. La Fée aux chèvres
* 1891. La Fille de Fanchon la vielleuse
* 1892. La Femme de Narcisse
* 1892. Le Brillant Achille
* 1892. Miss Robinson
* 1893. Cliquette
* 1894. Les Forains
* 1894. La Fille de Paillasse
* 1895. Les Petites Brebis
* 1895. La Belle épicière. Estrenada al Théâtre des Bouffes-Parisiens de París.
* 1896. La Falote
* 1896. Le Papa de Francine
* 1897. Le Pompier de service
* 1897. Pour sa couronne. Estrenada al Théâtre des Bouffes-Parisiens de París.
* 1898. Les Demoiselles des Saint-Cyriens
* 1898. La Tour de bois
* 1898. Les Petites Barnett
* 1900. La Fiancée de Thylda
* 1900. Frégolinette
* 1900. Mademoiselle George
* 1900. On liquide. Estrenada al Bataclan de París.
* 1902. Princesse Bébé
* 1902. Le Chien du régiment
* 1905. L'Âge d'or

## Enllaços externs

* Opérette: Louis Varney 1844-1908) (en francès)
* Opérette: Les Mousquetaires au Couvent de Louis Varney (en francès)
# Platja Petita del Futaner

La platja Petita del Futaner és una platja natural del municipi de Llançà (Alt Empordà) situada al Cap Ras, entre la platja Gran del Futaner i la punta del Cap Ras. Està orienta a l'est, té una longitud de 16 m i una amplada de 14 m, de sorra de gra mig i un pendent d'entrada a l'aigua moderat. S'hi acceeix a peu pel camí de ronda. És una platja nudista.

## Referències

* ↑ «Platges i Dunes de Catalunya». @sigte_udg.
* ↑ «Platja Petita del Futaner». Ajuntament de Llançà.
* ↑ «Llançà declara com a nudistes dues platges i l’entorn a cap Ras». Diari de Girona, 15-08-2021.
# Pino D'Angiò

Pino D'Angiò (Pompeia, 14 d'agost de 1952 - 6 de juliol 2024), nom artístic de Giuseppe D. Chierchia, va ser un cantant d'Italo disco. És conegut sobretot per la seva cançó del 1980 Ma Quale Idea, que va vendre més de 2 milions de còpies a Europa. Després de la celebració del Festival de Sanremo de 2024, on va interpretar aquesta cançó —considerada el primer rap italià— amb el col·lectiu musical Bnkr44 (Bunker Quarantaquattro), Ma quale idea torna fer-se molt popular. El fons de la pista ve del Ain't no stoppin' us now dels McFadden & Whitehead, que després fou remasteritzat al hit de Madison Avenue Don't call me baby del 1999. Sota el nom de The Age of Love, D'Angiò i el productor Bruno Sanchioni van llançar una cançó homònima el 1990 cantada per la supermodel holandesa Karen Mulder.

## Discografia
### Àlbums

* 1981 - ...Balla! (Ri-Fi) (LP)
* 1982 - Ti regalo della musica (Ri-Fi) (LP)
* 1983 - Una notte maledetta (SGM) (LP)
* 1986 - Sunshine Blau (SGM) (LP)
* 1988 - Gente sì & gente no (Carosello) (LP)
* 1989 - Ballant dins Jazz (Carosello) (LP)
* 1991 - STS - Siamo tutti stufi (Carosello, CLN 25151) (LP)
* 1997 - Notte d'amore (Pull, 484059-2) (com a "Pino D'Angiò & Powerfunk") (CD)
* 1999 - I successi (D.V. More Record, CD DV 6340) (CD)
* 1999 - Ma quale idea? e le altre storie (Carosello) (CD)
* 2002 - Lettere un Federico Fellini (Zetazero) (CD)
* 2010 - The Only One (Noise & Dreams) (CD)

### Singles

* 1979 - È libero, scusi?/La bottega di Mefistole (Ri-Fi) (7")
* 1980 - Ma quale idea/Lezione d'amore (Ri-Fi) (7")
* 1981 - Un concerto da strapazzo (Scusate sono impazzito)/Me ne frego di te (Disco Charleston) (Ri-Fi) (7")
* 1981 - Okay okay/Una notte da impazzire + Mannaggia rock & roll (OUT) (12" promo)
* 1982 - Fammi un panino/Questo amore è un motore
* 1983 - Evelonpappà evelonmammà/Mani in alto (SGM Records) (7")
* 1983 - Una notte maledetta/I tabaccai (SGM Records) (7")
* 1987 - Più sexy/Alquanto arrabbiati (Carosello) (com a "Pino D'Angiò & tutti gli altri...") (7", 12")
* 1989 - Bella margherita/Gente intelligente (Carosello) (7")
* 1990 - The Age of Love (Diki Records) G. Chierchia/B. Sanchioni - Vocals: Karen Mulder
* 1991 - Gli sgarbi si pagano/L'inverno (Carosello) (7")
* 2019 - La Lampada

## Referències

* 1 2 «È morto Pino D'Angiò, la sua “Ma quale idea” un successo anche all'ultimo Sanremo» (en italià). La Stampa, 06-07-2024. [Consulta: 6 juliol 2024].
* ↑ Dam, Nostra. «Pino d'Angio» (en anglès), 11-09-2020. [Consulta: 8 juliol 2021].

## Enllaços externs

* Pino D'Angiò - Lloc web oficial
# Kernville

Kernville és una concentració de població designada pel cens dels Estats Units a l'estat de Califòrnia. Segons el cens del 2000 tenia 1.736 habitants.

## Demografia

Segons el cens del 2000, Kernville tenia 1.736 habitants, 800 habitatges, i 482 famílies. La densitat de població era de 53,1 habitants/km².
Dels 800 habitatges en un 15,4% hi vivien nens de menys de 18 anys, en un 50,6% hi vivien parelles casades, en un 7,4% dones solteres, i en un 39,8% no eren unitats familiars. En el 34,3% dels habitatges hi vivien persones soles el 19,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,99 i el nombre mitjà de persones que vivien en cada família era de 2,5.
Per edats la població es repartia de la següent manera: un 20,2% tenia menys de 18 anys, un 3,6% entre 18 i 24, un 17,2% entre 25 i 44, un 28,4% de 45 a 60 i un 30,6% 65 anys o més.
L'edat mediana era de 52 anys. Per cada 100 dones de 18 o més anys hi havia 94 homes.
La renda mediana per habitatge era de 28.352 $ i la renda mediana per família de 33.409 $. Els homes tenien una renda mediana de 43.875 $ mentre que les dones 16.648 $. La renda per capita de la població era de 23.159 $. Entorn del 15,4% de les famílies i el 17,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kernville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Kernville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# 1517
## Esdeveniments

* 31 d'octubre - Wittenberg (Alemanya): Martin Luther exposa les 95 tesis de Wittenberg, on denuncia les indulgències pontifícies i posa les bases de la Reforma protestant.

## Naixements

* 31 de gener o 22 de març - Chioggia (Venècia): Gioseffo Zarlino, teòric de la música i compositor.
* 3 de juliol - Huanggang, Hubei (Xina): Li Shizhen, metge, farmacòleg i erudit xinès de la Dinastia Ming (m. 1593).
* 6 de setembre - Lisboa (Portugal): Francisco de Holanda, pintor, escultor i arquitecte i tractadista portuguès (m. 1585).
* Tortosa: Pere Oliver de Boteller i de Riquer, 71è President de la Generalitat de Catalunya.

## Necrològiques

* 26 de març - Florència: Heinrich Isaac, compositor flamenc.(n. 1450)
* 8 de novembre - Roa (Burgos, Corona de Castella): Francisco Jiménez de Cisneros, cardenal i regent de Castella.

## Referències

* ↑ «Li Shizhen: El sabio doctor de la dinastia Ming» (en castellà). Instituto Confucio, 01-09-2016. [Consulta: novembre 2018].
* ↑ Dictionnaire des compositeurs.. France: Encyclopædia Universalis, [2016]. ISBN 2-85229-559-8.
# Boraras

Boraras és un gènere de peixos de la família dels ciprínids i de l'ordre dels cipriniformes.

## Taxonomia

* Boraras brigittae (Vogt, 1978)
* Boraras maculatus (Duncker, 1904)
* Boraras merah (Kottelat, 1991)
* Boraras micros (Kottelat & Vidthayanon, 1993)
* Boraras urophthalmoides (Kottelat, 1991)

## Referències

* ↑ The Taxonomicon (anglès)
* ↑ Fishbase (anglès)
* ↑ Fishbase (anglès)
* ↑ Fishbase (anglès)
* ↑ Fishbase (anglès)
* ↑ Fishbase (anglès)
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ UNEP-WCMC Species Database (anglès)
* ↑ ITIS (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* uBio (anglès)
# Curiaci Matern

Curiaci Matern (en llatí: Curiatius Maternus) va ser un escriptor romà del segle i, inicialment estudiant de retòrica, estudis que va abandonar per escriure tragèdies, entre les quals les més famoses van ser Medea, Thyestes, Domitius, i Cato. En aquesta darrera obra va ofendre al govern. Aquesta informació no dona detalls més precisos però probablement Matern va ser el mateix personatge mencionat per Dió Cassi com Μάτξρνορ σοΦιστήρ, que Domicià va fer executar per la seva llibertat de paraula. S'ha provat que la tragèdia Octavia, atribuïda a Sèneca, de fet era de Matern.

## Referències

* ↑ Dió Cassi; Cary, Earnest (traductor). Roman History (en anglès, traduït del grec), 1914-24, p. 347.
* ↑ Ramsay, William. «Mater'nus, Curia'tius». A: Willam Smith (ed). Dictionary of Greek and Roman Biography and Mythology (en anglès). Boston: Little, Brown and Company, 1844 [Consulta: 4 gener 2015 (2015-01-04)].
# Ratpenat d'ales falcades cubà

El ratpenat d'ales falcades cubà (Phyllops falcatus) és una espècie de ratpenat que viu a Cuba, les Illes Caiman, la República Dominicana i Haití.

## Subespècies

* Phyllops falcatus falcatus
* Phyllops falcatus haitiensis

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Lomis hirta

Lomis hirta és una espècie de crustaci decàpode anomur, l'única del gènere Lomis, de la família Lomisidae y de la superfamília Lomisoidea.
Anomenat en anglès "hairy stone crab" (cranc de pedra pelut), és un cranc que viu a la zona del litoral de l'Austràlia meridional i occidental, des de Bunbury, fins a l'Estret de Bass.
Hi ha una certa controvèrsia sobre la relació entre Lomis hirta i els altres anomurs. Com a candidats a ser els seus parents més propers s'han proposat els bernats ermitans, determinats litòdids, i Aegla. És clar, tanmateix, que la forma de cranc és un cas d'evolució convergent amb altres crancs.

## Referències

* ↑ «Còpia arxivada». Museum Victoria, 1996. Arxivat de l'original el 2006-04-11. [Consulta: 20 agost 2007].
* ↑ Error: hi ha títol o url, però calen tots dos paràmetres.Keith Davey. «». Department of the Environment and Heritage (Australia). [Consulta: 15 agost 2006].
* ↑ Dixon, C. J.; F. R. Schram; S. T. Ahyong «A new hypothesis of decapod phylogeny». Crustaceana, 76, 8, 2004, pàg. 935–975.
* ↑ Martin, J. W. & L. G. Abele «Phylogenetic relationships of the genus Aegla (Decapoda: Anomura: Aeglidae), with comments on anomuran phylogeny». Journal of Crustacean Biology, 6, 3, 1986, pàg. 576–616..
* ↑ Morrison, C. L., A. W. Harvey, S. Lavery, K. Tieu, Y. Huang & C. W. Cunningham «Mitochondrial gene rearrangements confirm the parallel evolution of the crab-like form». Proceedings of the Royal Society of London B, 269, 2001, pàg. 345–350. Arxivat de l'original el 2007-06-12 [Consulta: 20 agost 2007].
* ↑ Porter, M. L., M. Pérez-Losada & K. A. Crandall «Model-based multi-locus estimation of decapod phylogeny and divergence times». Molecular Phylogenetics and Evolution, 37, 2005, pàg. 355–369.
# Plectrohyla cembra

Plectrohyla cembra és una espècie de granota endèmica de Mèxic.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Plectrohyla cembra. Llista Vermella de la UICN, Unió Internacional per a la Conservació de la Natura, 2006. Consultat el 6 gener 2008 (en anglès). (anglès)
# 3Cat-4

El 3Cat-4 (llegiu "cube-cat-quatre") és el quart membre de la sèrie CubeSat del NanoSat Lab de la UPC. Aquesta missió té com a objectiu demostrar les capacitats dels nanosatèl·lits, i en particular els basats en l'estàndard CubeSat d'1 unitat, per desafiar l'observació de la Terra (EO) mitjançant el sistema global de navegació per satèl·lit - reflectometria (GNSS-R) i microones de banda L. radiometria, així com per als Serveis d'Identificació Automàtica (AIS). Els objectius d'aquesta missió són tres:
* Educatiu: el desenvolupament d'aquest nano-satèl·lit l'han dut a terme estudiants de grau i grau, que han dissenyat, implementat i validat la majoria dels seus subsistemes. A més, també s'han realitzat anàlisis de missions (p. ex. anàlisi tèrmica, pressupost d'enllaç, etc.) per part dels estudiants, que també han ideat campanyes de proves exhaustives amb equips qualificats per a la indústria. Coordinats pels caps de l'equip, diversos estudiants de grau han participat en aquesta missió, ja sigui com a part d'un curs de projecte capstone dins dels seus plans d'estudis o com a tesi de grau.
* Demostració de tecnologia: la càrrega útil de microones flexible - primera versió (FMPL - 1), la càrrega útil CubeSat, s'ha desenvolupat íntegrament al laboratori i inclou tres instruments EO en un únic subsistema. A més, el 3Cat-4 també demostra la viabilitat del desplegament de l'antena de càrrega útil. Aquesta missió pretén així demostrar que aquest tipus de tecnologia és útil per a futures missions de CubeSat
* Experiments científics: el 3Cat-4 CubeSat generarà observables terrestres per abordar diferents interessos científics:

## Referències

* ↑ «³Cat-4» (en anglès). [Consulta: 11 agost 2024].
* ↑ Kulu, Erik. «3CAT-4» (en anglès). [Consulta: 11 agost 2024].
* ↑ «3Cat-4» (en anglès). [Consulta: 11 agost 2024].
* ↑ «Ariane 6 launches 3Cat-4: reflecting on Earth» (en anglès). [Consulta: 11 agost 2024].
* ↑ «The 3Cat-4, the new UPC nanosatellite, is already orbiting the Earth» (en anglès). [Consulta: 11 agost 2024].